2013 januárjában a Rochdale 1962-es sikere után az angol labdarúgás negyedosztályának olyan csapata voltak, amely bejutott a Ligakupa-döntőbe, és az első olyan negyedik ligás klubbá léptek elő, amely a Wembley Stadionban játszhatott finálét. A döntőbe vezető úton három Premier League csapatot győztek le – a negyedik fordulóban büntetőkkel 4–2-re a Wigan Athletic-et, a negyeddönőben az Arsenalt 3–2-re, az elődöntő két mérkőzésén pedig összesítésben 4–3-ra az Aston Villát. A Wembley-ben megrendezett fináléban a szintén első osztályú Swansea City-vel találkoztak, de kikaptak 5–0-ra. 2013. május 18-án visszatértek a Wembley-be, ahol 3–0-ra győzték le a negyedosztályú rájátszás döntőjében a Northampton Townt, így bebiztosították helyüket a harmadik ligában a 2013–2014-es idényben. 2015. január 24-én meglepetést okoztak azzal, hogy a Premier League-et vezető csapatot, a Chelsea-t legyőzték az FA-kupában. A sikert követően 15 év után jutottak be az ötödik fordulóba. Ott legyőztek egy másik élvonalbeli csapatot, a Sunderlandet, ezáltal kvalifikálták magukat 1976 után az FA-kupa nyolcaddöntőjébe, 50 év elteltével a legnagyobb számú hazai közönségük előtt.